alexandrainst/scandi-wiki huggingface dataset:
Et spill for piano

Et spill for piano (fransk: La Tourneuse de pages) er en fransk film fra 2006. Den er regissert av Denis Dercourt, og hovedrollene innehas av Catherine Frot og Déborah François. Filmen konkurrerte som en del av Un certain regard under Filmfestivalen i Cannes i 2006.

Handling 
En ung jente, Mélanie Prouvost, ønsker å begynne som pianist, og går på audition hos den berømte pianisten Ariane Fouchécourt. Ariane signerer en autograf for en beundrer i løpet av forestillingen. Dette distraherer Mélanie, og påvirker hennes opptreden negativt. Hun forlater auditionen sammen med moren sin, sønderknust over at audition ikke gikk som hun ønsket. Noen få år senere, etter å ha studert hardt, begynner Mélanie å arbeide for et advokat-firma. 

Tilfeldigvis møter Mélanie ektemannen til den berømte pianisten, som hun tidligere var på audition for. Mélanie blir ansatt for å passe på den unge sønnen deres, som familien håper kommer til å følge i foreldrenes fotspor som en berømt pianist. Melanie blir snart venn med gutten, og oppfordrer ham til å forberede en piano-opptreden for farens retur etter en forretningsreise. Mélanie blir etter hvert uunnværlig for Ariane, både praktisk og følelsesmessig. Men når et veldig nært og intimt forhold er etablert mellom de to kvinnene, blir Mélanie blir besatt av Ariane for å hevne seg etter ydmykelsen som hun gikk gjennom som ungdom.

Medvirkende 

 Catherine Frot – Ariane Fouchécourt
 Déborah François – Mélanie Prouvost
 Pascal Greggory – Jean Fouchécourt
 Xavier De Guillebon – Laurent
 Christine Citti – madame Prouvost
 Clotilde Mollet – Virginie
 Jacques Bonnaffé – monsieur Prouvost
 Antoine Martynciow – Tristan Fouchécourt
 Julie Richalet – Mélanie Prouvost enfant
 Martine Chevallier – Jackie Onfray
 André Marcon – Werker
 Michèle Ernou – Monique

Eksterne lenker 
 
 «Musikalsk hevn» – Inger Bentzruds anmeldelse i Dagbladet 

Franske thrillerfilmer
Filmer fra 2006
Franskspråklige filmer
Déborah François

Déborah François (født 24. mai 1987) er en belgisk skuespiller.

Hun debuterte i filmen Barnet fra 2005, som vant Palme d'Or på Filmfestivalen i Cannes samme år. Året etter spilte hun i filmen Et spill for piano, mot den franske skuespilleren Catherine Frot.

Filmer 
 Barnet (L'Enfant) (2005)
 Et spill for piano (La Tourneuse de pages) (2006)
 Les Fourmis rouges (2006)
 L'Été indien (2007)

Referanser

Eksterne lenker 
 

Belgiske skuespillere
Personer fra byen Liège
Lars Jensen

Lars Einar Jensen (født 30. desember 1986) er en norsk musiker og folklorist fra det lille tettstedet Åsa i Ringerike. I 2003 startet han bandet Myrkgrav, som i 2006 ga ut debutalbumet Trollskau, Skrømt og Kølabrenning. Lars Einar Jensen hadde i Åsa i perioden 2004-2012 et bittelite lydstudio med navnet Koia Studios. I dette studioet har han spilt inn både Myrkgrav sin demo og studioalbum, samt vokal for bandene Sworn og Quadrivium, som han også har vært medlem av. Også Hønefoss-bandet Voluspaa sitt debutalbum Åsa ble i sin helhet produsert av Lars Jensen og bandet selv i dette studioet i 2010. Lars var på et tidspunkt også assistent-tekniker i lydstudioet Top Room Studio på Lunner.

I 2012 flyttet Lars til Finland, der han for tiden studerer folkloristikk ved universitetet Åbo Akademi i byen Åbo.

Lars Einar Jensen gikk tidligere under pseudonymet «Leiðólfr».

Referanser

Eksterne lenker 
 

Norske gitarister
Norske sangere
Norske trommeslagere
Norske folk metal-musikere
Norske viking metal-musikere
Personer fra Ringerike kommune
Hallbjørn Rønning

Hallbjørn Rønning (født 30. mai 1950 i Trondheim) er en norsk skuespiller. Han er utdannet fra Rogaland Teaters Elevskole og er ansatt ved Trøndelag Teater.

Han har også gjestet Hålogaland Teater og lest inn utallige lydbøker. Han ble knyttet til Trøndelag Teater i 1975. I 1979 deltok han på etableringen av Nordland Teater i Mo i Rana. Dette var et allmøtestyrt regionteater. Regionteatrene i Norge var en del av den politiserte teaterebevegelsen, som Hålogaland Teater sto i spissen for fra begynnelsen av 1970tallet.

Rønning har turnert i Nord-Norge med «Historien om en soldat» som han også har gjort med musikere fra symfoniorkestret i Trondheim i flere anledninger. Hallbjjørn Rønning har samarbeidet med Travellin Strawberries i musikalene Forever Plaid og Comedian Harmonists.

Han filmdebuterte i 1974 i Kimen, og har utover det medvirket i de to kortfilmene I himmelen som på jorden (2004) og Dårlig kjemi (2007).

Han ble tildelt lydbokinnleserprisen i 2002.

Rønning har gjort flere regioppgaver.Blant annet Hungersmarsjen på Meråker, Fest borti svingen med NÅKOR på Løkken, revy med Skaun artikailleri.

Rønning er gift med skuespilleren Wenche Strømdahl.

Noen roller 
 «Takoradi – En Sjømanns historie» av Torvald Sund (monolog). 2006Regi: Rita Abrahamsen
 «Trekkspillkrigen» av Hans Rotmo. 2002
 «Bønder i solnedgang» av Hans Rotmo. 2000.
 «Taube»; en kabaret med tekster av Evert Taube, ved Bentein Baardson og Bodil Kvamme. 2007. Regi: Bentein Baardson
 «Kristin Lavransdatter» etter Sigrid Undsets roman. Rolle: Lavrans 2005'' Regi: Bentein Baardson
 «Molly Sweeney» av Brian Friel. 1997. Egen regi
I 2008 turnerte han til Antwerpen, Rotterdam og Hamburg med sjømannsfortelling TAKORADI.

Teater 
 Rogaland Teater (1970–75)
 Trøndelag Teater (1975-79, 1981-86 og fra 1988)
 Nordland Teater (1979–81)
 Hålogaland Teater (1986–88)

Eksterne lenker 
 

Norske skuespillere
Skuespillere ved Trøndelag Teater
Skuespillere ved Hålogaland Teater
Skuespillere ved Rogaland Teater
Personer fra Trondheim kommune
I’m from Barcelona

I'm From Barcelona er et indiepop-band fra Jönköping i Sverige, best kjent for sine 29 medlemmer. Emanuel Lundgren er grunnlegger av bandet, sangskriver og hovedvokalist, mens de andre mens de andre spiller og synger backup-vokal.

I 2006 ga bandet ut EP-en Don't Give Up on Your Dreams, Buddy! og albumet Let Me Introduce My Friends som begge ble godt mottatt av kritikerne.

Medlemmer
Emanuel Lundgren (grunnlegger)
Frida Öhnell
Cornelia Norgren
Philip Erixon
Micke Larsson
Johan Mårtensson
Anna Fröderberg
Johan Aineland
Martin Alfredsson
Erik Ottosson
Tina Gardestrand
David Ljung
Christofer Olofsson
Daniel Lindlöf
Mattias Johansson
Tobias Granstrand
Emma Öhnell
Mathias Alrikson
Jonas Tjäder
David Ottosson
Olof Gardestrand
Marcus Carlholt
Julie Witwicki Carlsson
Rikard Ljung
Henrik Olofsson
Jacob Sollenberg
Fredrik Karp
Johan Viking

Diskografi

Album
Let Me Introduce My Friends – Dolores Recordings (26. april 2006)
Who Killed Harry Houdini? – (2008)

EP-er og singler
Sing!! – 98B (August 2005)
Don't Give Up on Your Dreams, Buddy! – Dolores Recordings (15. februar 2006)
Collection of Stamps CD-singel – EMI (2006)

Musikkvideoer 
Collection of Stamps  By Daniel Eskils & Johan Junker - Stream den
We're From Barcelona  By Andreas Nilsson & Rasmus Hägg - Stream den

Eksterne lenker 
 
 
 I'm from Barcelona på MySpace
 Pitchforks anmeldelse av Let Me Introduce My Friends

Svenske musikkgrupper
Computas

Computas AS er et norsk IT-konsulentselskap som ble dannet av ansatte i dataavdelingen i Det Norske Veritas i 1985 under navnet Computas Expert Systems AS. Selskapet leverer tjenester og løsninger innen arbeidsprosesser (BPM, Business Process Management) og samhandling til private og offentlige kunder.

Selskapet er fulleid av de ansatte gjennom Computas Holding AS. Administrerende direktør er Trond Eilertsen.

Selskapet har 265 ansatte, og 90 % av disse innehar graden master eller høyere.

Referanser

Eksterne lenker
 Computas AS

Norske IT-konsulentselskaper
Selskaper etablert i 1985
Elle Melle

Elle Melle er et norsk popband startet i Stavanger i 1994. Gruppa fikk Prøysenprisen i 2000, og låta «Om du har sagt farvel» ble nominert til Edvardprisen. Bandet har gitt ut åtte album per 2022.  

Elle Melle vant Norsktoppen en rekke  ganger  i 1998 og 2002 og flere av låtene har blitt A-listet i NRK-radio. «Himmelhøge sti» fra 2016 (av Odd Erik Ognedal og Ingvar Hovland, med Øystein Greni som produsent), er blitt en av de mest brukte sangene i norske gravferder. 

I oktober 2019 utga Elle Melle albumet Røvar, som ble spilt inn i ABC-studio i Etne med Thom Hell som produsent. I 2021 slapp bandet singelen julelåten «Julen e snart forbi» og i 2022 albumet "Californian mornin´" med 11 låter fra elle melle-katalogen oversatt til engelsk. Herfra ble sangen "California in the mornin´" listet på New Music Friday Norway av Spotify.

Medlemmer 
Odd Erik Ognedal (vokal/piano)
Svein Olav Hyttebakk (gitar/kor)
Jon Konrad Strøm (keyboard/sax/perc/kor) 
Tekstforfattere
Ingvar Hovland
Pål Frøiland
Hanne Sørvaag
Marit Røkeberg

Tidligere medlemmer 
Simen Ytre-Arne (bass)   
Kurt Lisø (trommer)   
Ole Alexander Mæland (vokal), (2013–2017)
Simen Fjeld (bass)   
Per Zanussi (bass)   
Henning Seldal (trommer)

Diskografi

Album 
1996: Ut i år, Kirkelig Kulturverksted
1998: Verden i verden, Kirkelig Kulturverksted
2000: Knuste speil, Tylden & Co.
2002: Frokost på kafé, Tylden & Co.
2013: Hjem te deg, Grammofon
2016: Hjerta lære aldri, elle melle music
2019: Røvar, elle melle music
2022: Californian mornin´ , elle melle music

Singler 
2015: «Stedet», elle melle music
2016: «Himmelhøge sti», elle melle music
2016: «Ser du då at eg e din», elle melle music
2018: «Anneli», elle melle music
2018: «Når dagen gryr», elle melle music
2019: «En sum av øyeblikk», elle melle music
2019: «Snev av tid», elle melle music
2021: «Pathway in the Sky», elle melle music
2021: "Julen E Snart Forbi", elle melle music

Referanser

Eksterne lenker 
 
 
 

Norske popgrupper
Musikere tilknyttet Kirkelig Kulturverksted
Band etablert i 1994
FC Carl Zeiss Jena

FC Carl Zeiss Jena er en tysk fotballklubb fra byen Jena som spiller i Regionalliga Nordost. Dette er det fjerde nivået i tysk herrefotball. 

Fotballaget spilte i 2. Bundesliga fra 2006 til 2008, da klubben rykket ned til den nyopprettede 3. Liga.

Meritter 
 DDR-mester: 1963, 1968, 1970
 Visemester: 1958, 1965, 1966, 1969, 1971, 1973, 1974, 1975, 1981
 FDGB-Cup vinner: 1960, 1972, 1978, 1980
 FDGB-Cup tapende finalist: 1965, 1968, 1988
 Europacup (cupvinners cup) tapende finalist: 1981

Plasseringer

Eksterne lenker 
Offisiell hjemmeside

Jena
Sport i Thüringen
Carl Zeiss Jena
1903 i Tyskland
Dennis Hopper

Dennis Lee Hopper (født 17. mai 1936 i Dodge City i Kansas, død 29. mai 2010 i Venice i California) var en amerikansk skuespiller og regissør.

Biografi 
Hopper ble født i Dodge City, Kansas av Marjorie Mae og Jay Millard Hopper.

Etter andre verdenskrig flyttet familien til Kansas City i Missouri, hvor den unge Hopper deltok på lørdagsundervisning i kunstfag ved Kansas City Art Institute under ledelse av Thomas Hart Benton. Da han var 13 år, flyttet familien videre til San Diego, hvor moren arbeidet som livvaktinstruktør, og faren var formelt sjef for et postkontor, men Hopper har senere medgitt at faren arbeidet for OSS, forløperen til CIA. Hopper gikk på high school ved Helix High School i La Mesa i California, en forstad i San Diego. Det var her han utviklet interesse for teater og skuespill. Han studerte ved Old Globe Theatre i San Diego og ved Actors Studio i New York City (hvor han studerte med Lee Strasberg i fem år). Hopper ble her venn med skuespilleren Vincent Price, som også ansporet Hoppers interesse for ulike kunstarter. Særlig var han glad i stykker av William Shakespeare.

Dennis Hopper debuterte på film i 1955 og var sterkt påvirket av James Dean som han spilte mot i filmene Rotløs ungdom og Giganten. Han hadde diverse småroller i en rekke filmer, men hadde rykte på seg for å være vanskelig å ha med å gjøre med et krevende temperament. Dette førte til at det var vanskelig for ham å få sentrale filmroller.

Hopper og vennen Peter Fonda skrev, regisserte og spilte hovedrollene i kultfilmen Easy Rider fra 1969. Megasuksessen Easy Rider gjorde Hopper ettertraktet i Hollywood.

Privat var Hopper en seriøs fotograf og kunstmaler. Han har hatt en rekke utstillinger og eide en av USAs største private kunstsamlinger.

Hopper var fra 1996 gift med Victoria Duffy, som var hans femte ektefelle. Han fikk høsten 2009 diagnosen prostatakreft. Den 29. mai 2010 døde han i sitt hjem i California.

Filmografi

Sentrale roller 
 1969 – Easy Rider
 1977 – The American Friend 
 1979 – Apocalypse Now
 1980 – Out of the Blue 
 1983 – Rumble Fish
 1983 – The Osterman Weekend
 1986 – Blue Velvet 
 1986 – Hoosiers
 1990 – Backtrack
 1991 – The Indian Runner
 1993 – Super Mario Bros.
 1993 – True Romance 
 1994 – Speed 
 1995 – Waterworld
 1999 – Edtv
 2004 – The Last Ride
 2005 – Land of the Dead
 2006 – 10th & Wolf
 2007 – Entourage
 2008 – Hell Ride
 2008 – Sleepwalking
 2008 – Elegy
 2008 – Swing Vote

Regi (utvalg) 
 1969 – Easy Rider
 1988 – Colors
 1990 – The Hot Spot

Referanser

Eksterne lenker 
 
  
 Dennis Hopper Exhibition History, utstillingshistorie
 Dennis Hopper Before and After, før og etter

Skuespillere fra USA
Personer fra Dodge City
Personer fra Kansas City i Missouri
Regissører fra USA
Kykeon

Kykeon (gresk: κυκεών,<ref>[https://www.perseus.tufts.edu/hopper/morph?l=kukew%2Fn&la=greek&can=kukew%2Fn0&prior=dia/bolos&d=Perseus:text:1999.01.0138:hymn=2&i=1 Kykeon]</ref> fra κυκάω, «å røre, blande, mikse») var en drikk i antikkens Hellas, laget av vann og bygg med ulike tilsetninger. 

Den kunne tilsettes vin og raspet ost. Det antas at kykeon vanligvis viser til et brygg med psykoaktive stoffer, som i de eleusinske mysterier. Her ble den rituelle tredagers fasten brutt ved å drikke kykeon. Det antas at drikken fremkalte hallusinasjoner som ved inntak av LSD, etter tilsetning av meldrøye (ergot) som i regnfulle somre kan infisere byggkornet som kykeon-drikken var basert på.

Homer omtaler kykeon. I Iliaden beskrives drikken som bestående av vin, bygg og raspet geitost. I Odysseen rører trollkvinnen Kirke honning i, før hun tilsetter sin trylledrikk. I den homeriske hymnen til Demeter avslår gudinnen rødvin, men ber om kykeon av vann, mel og mynte.

Drikken kan ha motvirket forstoppelse, for i Aristofanes' Fred'' anbefaler Hermes helten å drikke kykeon etter at han har spist for mye frukt og nøtter.

Kykeon ble regnet som en drikk for bønder og simple folk. Theofrastos skildrer en bonde som kommer ravende inn i Athens folkeforsamling, full på kykeon.

Referanser 

Antikkens Hellas
Tusse

Tusse eller tuss, i flertall  tusser, er i mange norske bygder navn på noen av de vanligste overnaturlige vesnene eller vettene i  norsk folketradisjon, nemlig huldrefolket, også kalt «de underbuans» eller «underjordiske». Norrønt þurs eller þuss betyr «troll».

Tussene har et liv som gjenspeiler menneskenes skikker. Mennene, kalt «huldrekaller», «tusseladder» og annet, blir i folketroen ofte framstilt som kortvokste, grå- eller blåkledte gubber, mens huldrene blir skildret som vakre kvinner med kuhale og innhul rygg. Tussene bor under jorda, men gjerne nær mennesker i tilknytning til gårder og særlig setre. Mange sagn forteller om samkvem med mennesker, ofte til gjensidig nytte.

Mens tussene var hedenske i resten av landet, ble de ansett som «kristnet» i Setesdal, der det lokale synet på tusser var at de gikk i kirke, at de bygget kirker og hadde egne prester. De hadde samme opphav som mennesker, selv om tussetradisjonene i Setesdal var blandet sammen med overleveringer om huldrer og underjordiske i resten av landet. «Tussehaugene» lot seg lett identifisere som gamle gravhauger, og på lørdager ble det i Setesdal ofret øl, lefse og førstegrøde til tusser og vetter. Begge grupper ble regnet som skytsånder som rådet for hjemmets trivsel og velferd, mye som romernes lares. 

Mens man ennå drev med seterdrift, var det god skikk å banke på seterdøra ved ankomst for sesongen og spørre om man fikk bo der den sommeren. Gjorde man ikke det, kunne huldrefolket hevne seg ved å gjøre buskap syk, eller gjøre ugagn og hærverk på gods og gård.

Referanser

Se også
 Hulderfolk, de underjordiske
 Gårdsnisse, gardvord, haugbonde
 Vette
 Fakse-Brokke

Skikkelser fra folketroen
Fylkesvei 3306

Fylkesvei 3306 går mellom Kubru og Stavdal i Skien kommune.

Frem til 2019 hadde veien betegnelsen fylkesvei 58 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Skien
Sons of Skinhead

Sons of Skinhead er en samling med skinhead/Oi! musikk fra Japan. Samlingen kom ut på Bronze Fist Records i 2006 og inneholder følgende band: 
Last Rejection
Proud Hammers
The Proud
Cropped Men
Strength
Worth
Out Attack
Rogue Trooper
The Brogues
Do King
Antifad
The Voi!ces
R3C

Musikkalbum fra 2006
Japanske musikkalbum
Fylkesvei 3336

Fylkesvei 3336 går mellom Bø og Gvarv i Midt-Telemark.

Frem til 2019 hadde veien betegnelsen fylkesvei 551 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Midt-Telemark kommune
SHARP PUNK & OI!

SHARP PUNK & OI! er en samling med antirasistisk skinhead/Oi! og punk musikk. Platen er utgitt på Bronco Bullfrog Records i 1998 og inneholder følgende band:
Klasse Kriminale
Guttersnipe
The Way
The Harries
Distortion
Oi! The Arrase
The Casualties
The Steam Pig
Kondenados Por Kristo
Stagebottles

Musikkalbum fra 1998
Antirasisme
MS «Fjordbris» (1990)

M/S Fjordbris er en norskbygget hurtigbåt av katamaran-typen som gikk i ruten Stavanger-Vikedal-Sandeid. Skipet er et av tre like søsterskip levert i 1990 for trafikk på Vindafjord- og Ryfylke-rutene. Skipet ble solgt til Tyrkia i 2010.

Teknisk informasjon  
Byggeår:          1990 
Byggested:        Båtservice A/S, Mandal, Norge 
Ombygget:         1995-1996 
Ombyggingssted:   ? 
Lengde:           29 m
Bredde:           8,3 m 
Dypgående:       2,3 m 
Tonnasje:         236 bt 
Hovedmotorer:     To MTU 12V396TE84 dieselmotorer 
Maskineffekt:     4076 hk 
Fart:             35 knop 
Passasjerer:      180 stk

Historie 
1990: Blir levert fra Båtservice AS i Mandal til Rogaland Trafikkselskap A/S, Stavanger. Blir døpt MS «Fjordbris» og satt i trafikk på hurtigbåtene i Ryfylke i Rogaland.
Januar 2002: Blir tatt ut av trafikk i Ryfylke. Blir senere satt inn i Flaggruten mellom Bergen, Stord, Haugesund, Karmøy og Stavanger. Trafikkerer hovedsakelig bare strekningen mellom Haugesund, Kopervik (Karmøy) og Stavanger, som også kalles Haugesundsekspressen
Januar 2003: Blir overført til Stavangerske AS, Stavanger.
Januar 2005: Blir tatt ut av trafikk og lagt opp som reservebåt.
Januar 2007: Blir satt inn i trafikk i Ryfylke.
Mai 2007: Blir satt inn i rutetrafikk i Flaggruten og Haugesundsekspressen.
Januar 2010: Solgt til Tyrkia.

Se også 
Flåteliste for Rogaland Trafikkselskap/Stavangerske

Eksterne lenker 
 
 
  Stavangerske's hjemmeside

Norske hurtigbåter
Sjøfart i Rogaland
Rogaland Trafikkselskaps skip
Stavangerskes skip
Skip fra 1990
Skip bygget i Norge
Artikler i sjøfart-prosjektet
Øivind H. Solheim

Øivind Henrik Solheim (født 25. september 1947 i Odda) er en norsk forfatter.

Solheim studerte i Bergen fra 1966 til 1973, og er utdannet lektor. I tillegg til en del bøker, har han også skrevet kronikker, artikler, dikt og innlegg i pressen, hovedsakelig i Bergens Tidende, og på Medium.

Bibliografi 
 Stupet, roman (Det Norske Samlaget, 1978)
 «Mariken Mustang», novelle i Noveller i Samtiden (Aschehoug, 1981)
 Tellus ’89, roman (Det norske Samlaget, 1982)
 Den dyrebare freden, antologi, medforfatter (Universitetsforlaget, 1985)
 Lectures, lærebok i fransk, medforfatter (Universitetsforlaget, 1988)
 Fabrikken, roman (Fiksjonsforlaget, 2008 ISBN 978-82-997841-0-8)
 Den andre - Kvinna i Berjaflotvegen, roman (Fiksjonsforlaget, 2016)
 Hjartet blir aldri fullt, dikt (Fiksjonsforlaget, 2017)

Referanser

Kilder
Presentasjon av Øivind H. Solheim i Forfatterkatalogen på Forfattersentrums nettsider

Eksterne lenker 
 Nettside Fiksjonsforlaget
Digitaliserte bøker av Øivind H. Solheim hos Nasjonalbiblioteket

Norske romanforfattere
Personer fra Odda kommune
Hvam videregående skole

Hvam videregående skole er en videregående skole beliggende i Nes kommune i Viken, og er opprinnelig en landbruksskole. Hvam videregående skole er landets største innenfor utdanningsprogrammet Naturbruk, med topp moderne avdelinger blant annet for husdyr. På Vg1 Naturbruk gis det tilbud om fordypning i dyrefag, hestefag, anleggsgartnerfag, eller allsidig landbruk. På Vg2 tilbys Landbruk og gartnernæring, Hest og hovslagerfag, og Anleggsgartner- og idrettsanleggfag. I tillegg tilbys et treårig løp i Dyrekunnskap og Energi- og miljøfag med egne søkerkoder for elever som ønsker spesiell studiekompetanse og fordypning i realfag. Elever på Naturbruk har mulighet til å søke om å få ta et skoleår (Vg2) som utvekslingselev i et godkjent samarbeidsprogram med en naturbruksskole i Yorkshire, England.

Utdanningsprogrammene Medier og kommunikasjon og Idrettsfag er studieforberedende løp over tre år og gir generell studiekompetanse.

Historie

Hvam videregående skole het tidligere Akershus landbruksskole. Det var på den tiden kun opplæring i landbruksrelaterte fag.

Rektorer
 Per Corneliussen, 2014-
 Iver Husum, -2014

Opplæringstilbud

Skolen tilbyr utdanningsprogrammene:  
 Naturbruk med yrkeskompetanse (agronom), generell studiekompetanse og spesiell studiekompetanse
 Medier og kommunikasjon (ny ordning fra høsten 2016)
 Idrettsfag
 Påbygging til generell studiekompetanse
i tillegg tilbys det tilrettelagt opplæring i større og mindre gruppe innenfor Naturbruk.

Voksenopplæring

Hvam videregående skole har flere godkjente studietilbud på fagskolenivå, samt voksenopplæring i landbruksfag.

Anlegg

Hvam videregående skole har eget internat med plass til rundt 90 elever. Skolen har også egen golfbane og innendørs klatrevegg.

Eksterne lenker
Hvam videregående skoles nettsted

Videregående skoler i Viken
Utdanning i Nes (Akershus)
Fagskolen Innlandet
Vette

Vette er en fellesbetegnelse for alle overnaturlige vesener. Ordet betyr «skapning», fra en protogermansk rot *wihti, beslektet med tysk Wicht. engelsk wight og  norrønt vettr.<ref>[https://www.etymonline.com/word/wight «Wight - vette», etymonline]</ref>

Vettene beskrives ut fra hvor de ble funnet, for eksempel «landvette», «skogsvette», «husvette», «vannvette» eller «sjøvette». Det er forsøkt å knytte nøkken til ferskvann og draugen til saltvann som en havvette, enn videre huldra som en landvette eller en skogsvette, men det er vanskelig å finne noen konsekvens her.

Prokopios skrev rundt år 500 at folket i nord dyrket naturens vetter, naturånder, i en type animisme. Sykdomsvetter skulle man passe seg for, og rakitt ble enkelte steder helt til nyere tid kalt for «jordsog» ut fra en oppfatning av at jordvettene sugde livskraften av barnet. Ilden hadde sine vetter som ikke måtte krenkes, og som det ble sagt i norsk folketro, hevdet også Aristoteles at om barn får leke med varmen om kvelden, kommer de til å væte seg om natten.

Det finnes dessuten både gode og onde vetter, jfr middelalderlatin: bonœ res = gode vetter, og males choses'' = onde vetter.

Vettene skilte seg fra troll ved at de, som huldrene og nissene, holdt seg i nærheten av mennesker. I nordisk mytologi opptrer vetter iblant sammen med æser og vaner; men også som mer anonyme kollektivguder, blant andre landvettene på Island, der nordboene under landnåmet tok ned de utskårne skipsstavnene for ikke å fornærme landvettene som ble antatt å holde til i det ellers øde landet.

Referanser

Se også 
 Overnaturlig vesen
 Fabelvesener

Skikkelser fra folketroen